OpenLLM-France/wikimedia huggingface dataset:
# Ptilinop de cinturó

El ptilinop de cinturó (Ptilinopus cinctus) és una espècie d'ocell de la família dels colúmbids (Columbidae) que habita boscos i matolls a les illes Petites de la sonda, des de Bali fins Babar i a una petita zona de la costa nord d'Austràlia, a la Terra d'Arnhem.

## Referències

* ↑ del Hoyo, Josep. All the birds of the world (en anglès). Barcelona: Lynx editions, 2020, p. 111. ISBN 978-84-16728-37-4.
# Beast Games

Beast Games és un concurs de telerealitat estatunidenc creada per Jimmy Donaldson (MrBeast), Tyler Conklin, Sean Klitzner i Mack Hopkins. Presentat pel mateix Donaldson, el programa reuneix 1.000 concursants, el repartiment més gran d'un programa de telerealitat, que competeixen per un premi de més de 5 milions de dòlars, el premi més gran de la història de la televisió de realitat, superant el premi de Squid Game: The Challenge, que era de 4,56 milions de dòlars. S'ha subtitulat al català.
Els dos primers episodis de Beast Games es van publicar a Amazon Prime Video el 19 de desembre de 2024. La sèrie completa consta de deu episodis que es van estrenar setmanalment els dijous.

## Referències

* ↑ «Beast Games». Goita què fan, ara!. [Consulta: 21 desembre 2024].
* ↑ Evans, Greg. «Launch date confirmed for MrBeast's controversial game show» (en anglès). The Independent, 20-11-2024. Arxivat de l'original el November 21, 2024. [Consulta: 27 novembre 2024].
# Dipòsit circular d'aigua potable de Puigverd de Lleida

El Dipòsit circular d'aigua potable de Puigverd de Lleida és una obra de Puigverd de Lleida (Segrià) protegida com a Bé Cultural d'Interès Local.

## Descripció

El dipòsit està situat a 2,5 km del poble i situat estratègicament a sota el turó de la Pena de Puigverd de Lleida. Està situat en un pla de nivell superior al del municipi i proporciona fins a 3 bar de pressió, permet d'aquesta manera abastir d'aigua el punt més elevat del campanar de la població sense necessitat de bombeig. Cal dir que si actualment el dipòsit es trobés en funcionament a conseqüència de l'augment de la demanda d'aigua, les anterior dades de pressió i altura es veurien reduïdes. El dipòsit fa 25,30 m de diàmetre, una alçada de 2 m, té un gruix de 6 cm i una capacitat de 1000 m3. Està unit al poble mitjançant una canonada de 7 cm de diàmetre. Actualment, el dipòsit es troba en desús, però ha funcionat correctament al llarg de 100 anys.

## Història

El dipòsit circular de Francesc Macià i Llussà és considerada la primera construcció en formigó armat de tot l'estat espanyol i data de l'any 1893. Es considera un gran avenç la utilització de barres metàl·liques en la barreja del formigó per augmentar la resistència d'aquest material. Cap als anys 70 del segle xix, alguns enginyers a l'estat espanyol van començar a treballar amb la idea d'incorporar barres metàl·liques. Però no ho realitzaren amb la intenció de que formigó i acer col·laboressin per augmentar la resistència, tant a compressió com a tracció.
Joseph Monier (1823-1906) incorporà una tela metàl·lica en solidaritat amb les jardineres de formigó del palau de Versalles per augmentar-ne la resistència. D'aquí que el formigó armat també es conegui amb el nom de sistema Monier.
A finals del segle xix la tècnica del formigó armat ja era tot un fet.. Francesc Macià importà aquesta tècnica i l'utilitzà en el revestiment de cups a les Borges Blanques com a precedent de la primera gran obra important de formigó armat de tot l'estat, i en el dipòsit d'aigua potable circular de Puigverd de Lleida.

## Referències

* 1 2 3 4 5 6 7 «Dipòsit circular d'aigua potable de Puigverd de Lleida». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 6 octubre 2017].
# Santa Maria de Toudell

Santa Maria de Toudell és una església romànica del municipi de Viladecavalls, a la comarca del Vallès Occidental. És una obra protegida com a bé cultural d'interès local.

## Descripció

Està situada al costat de la masia de can Tries. L'edifici actual podria ser de començament del segle xii. Consta d'una nau de planta rectangular, coberta amb volta de canó, un absis semicircular i un magnífic campanar de torre. La porta original, després tapiada, era a la façana de migdia. Es va substituir en època incerta per una porta adovellada, als peus de la nau. Al costat nord hi ha una construcció adossada que ara forma part de les dependències de la masia. L'element més destacat és el campanar, de planta quadrada. Originalment totes les finestres del dos pisos superiors eren geminades, però algunes han estat tapiades i altres modificades. Les dues que han pervingut conserven el mainell, amb capitell troncocònic. El campanar es comunica amb la masia per mitjà d'un passadís subterrani.

## Història

L'any 986, l'alou anomenat Toldello pertanyia a Sant Cugat. L'església de Santa Maria es troba documentada l'any 1098 i la data de consagració és de 1112. L'església és esmentada per primera vegada l'any 1085 en un document de donació. Va ser una de les parròquies que formaven el municipi de Sant Pere de Terrassa.

## Referències

* 1 2 Romànic Obert. «Santa Maria de Toudell». Romànic Obert. [Consulta: 7 febrer 2014].
* 1 2 «Santa Maria de Toudell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 novembre 2015].
# Les Moles (Vandellòs i l'Hospitalet de l'Infant)

Les Moles és una muntanya de 714 metres que es troba al municipi de Vandellòs i l'Hospitalet de l'Infant, a la comarca catalana del Baix Camp.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Baraunda

Baraunda (o Pathar-Kachhar) fou un estat tributari protegit a l'Índia central a l'agència de Baghelkhand. La superfície era el 1901 de 564 km² però anteriorment era molt més gran i abraçava la major part del districte de Banda. El nom Pathar-Kachhar deriva de la seva posició a les muntanyes Vindhya i el de Baraunda de la seva capital situada a 25° 03′ N, 80° 38′ E﻿ / ﻿25.050°N,80.633°E﻿ / 25.050; 80.633 a uns 15 km al nord de Kalinjar que tenia 1.365 habitants el 1901. La població era el 1881 de 17.283 habitants, el 1891 de 18.596 habitants i el 1901 de 15.724 habitants (un descens causat per la fam de finals del segle XIX) la gran majoria hindús i distribuïts en 70 pobles.
La família governant eren del clan Raghuvansi dels rajputs solanki i originalment residien a Rasin, al districte de Banda (anomenada inicialment Raja Vasini) on queden moltes restes. La història antiga és molt fosca. Ja existia el 1549. Durant el domini bundela l'estat fou posseït per sanad de Hirde Sah de Panna. Al passar el país als britànics Raja Mohan Singh fou confirmat en el seu territori per sanad de 1807. Mohan Singh va morir sense fills el 1827 i va deixar el tron al seu nebot Sarabjit Singh (fill de Sarnet Singh el germà petit de Mohan Singh), que encara que no havia estat formalment adoptat, fou reconegut pels britànics amb preferència sobre dos germans més grans (Kunwar Anant Singh de Shiamau i Kunwar Kurudutt Singh de Kuluwan, germans de Moham Sinh). El 1862 se li va concedir sanad per l'adopció; el 1863 va cedir els territoris que se li demanaven per a la construcció d'un ferrocarril. Raghubar Dayal Singh va pujar al tron el 1877, i va obtenir el títol personal de raja bahadur i salutació de 9 canonades, i aquesta esdevingué hereditaris el 1878; va morir el 1885 sense fills i sense haver adoptat però el govern britànic no va voler annexionar el país i va nomenar un parent llunyà, Raja Thakur Prasad Singh (1886). El 1930 a la mort de Pratap Singh, el seu fill gran Rajkumar Raghuvansh Pratap Singh va quedar exclòs per haver participat en la resistència contra els britànics i va entrar el fill segon Gaya Prasad Singh que va morir el 1933 sense descendència i va pujar al tron un descendent de Kunwar Kurudutt Singh of Kuluwan de nom Ram Pratap Singh, que fou el darrer sobirà efectiu.

## Llista de governants

* Raja Prithvi Singh de Marpha ?-1790
* Thakur Mokham Singh 1790-1827 (fill)
* Thakur Sarabjit Singh 1827-1867 (nebot)
* Thakur Dharampal Singh 1867-1870 (fill)
* Thakur Chhatarpal Singh 1870-1874 (fill)
* Raja Bahadur Thakur Raghubir Dayal Singh 1874-1886 (germà de Dharampal Singh)
* Raja Bahadur Thakur Pratap Singh (parent llunyà) 1886-1930
* Raja Gaya Prasad Singh 1930-1933 (fill)
* Raja Ram Pratap Singh 1933-1949 (+ després de 1970)

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
* Genealogia per H. Soszynski Arxivat 2009-06-05 a Wayback Machine.
# Bannino Polentani

Bannino Polentani fou fill de Guiu I Polentani, d'un segon matrimoni.
Era molt jove quan el pare va morir i no va participar en el poder, però a la mort de Bernardí Polentani li fou adjudicada la senyoria de Cervia. Ostasi, fill de Bernardí, que va rebre un feu menor (un castell), va donar un cop d'estat el 1322 i va assolir el poder a Ravenna. El 1325 va provocar una revolta a Cervia que va expulsar a Bonnino, que ingènuament es va refugiar amb el seu fill a Ravenna on Ostasi I Polentani els va fer matar (1326).
Va tenir un fill, Guiu, mort amb el pare el 1326, i una filla Ligarda, casada amb Rainer Calboli.
# Serra de Ventalló

La Serra de Ventalló és una serra situada al municipi de Ventalló a la comarca de l'Alt Empordà, amb una elevació màxima de 167 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ptilinop multicolor

El ptilinop multicolor (Ptilinopus perousii) és una espècie d'ocell de la família dels colúmbids (Columbidae) que habita zones amb arbres i medi urbà de les illes Fiji, Tonga, Niue i Samoa.

## Referències

* ↑ del Hoyo, Josep. All the birds of the world (en anglès). Barcelona: Lynx editions, 2020, p. 113. ISBN 978-84-16728-37-4.
# Daniel Atienza Urendez

Daniel Atienza Urendez (Moudon, Suïssa, 22 de setembre de 1974) és un ciclista espanyol que fou professional entre 1997 i el 2005. Destacà com a gregari, la seva millor temporada fou precisament la de la seva retirada on aconseguí entre altres resultats un 9è lloc final al Tour de Romandia i un 14è al Giro d'Itàlia.

## Palmarès

* 1995
** Volta a Palència
* 1996
** Vencedor d'una etapa del Circuito Montañés

### Resultats al Tour de França

* 2000. 29è de la classificació general
* 2001. 30è de la classificació general
* 2002. Abandona

### Resultats al Giro d'Itàlia

* 2005. 14è de la classificació general

### Resultats a la Volta a Espanya

* 1998. Abandona
* 1999. Abandona
* 2001. 48è de la classificació general
* 2002. 28è de la classificació general
* 2003. 32è de la classificació general
* 2004. 25è de la classificació general
* 2005. 17è de la classificació general.

## Referències

* ↑ «Daniel ATIENZA» (en anglès). Museo del Ciclismo. [Consulta: 21 desembre 2024].
* ↑ «Atienza Daniel» (en francès). Memoire du cyclisme. [Consulta: 21 desembre 2024].

## Enllaços externs

* Fitxa a sitiodeciclismo.net
* Palmarès a cyclebase.nl
# Astronidium inflatum

Astronidium inflatum és una espècie de planta de flors pertanyent a la família Melastomataceae. És endèmica de Fiji. Es coneixen solament unes dotze plantes que es troben a la zona de Vanua Levu. Aquesta espècie es desenvolupa en la densa selva o en pujols de 700 a 1000 msnm.

## Font

* World Conservation Monitoring Centre 1998. Astronidium inflatum. 2006 IUCN Xarxa List of Threatened Species. Baixat el 20-08-07.
# Sant Cebrià de Pujarnol

Sant Cebrià de Pujarnol és una església romànica de Porqueres (Pla de l'Estany) inclosa a l'Inventari del Patrimoni Arquitectònic de Catalunya.

## Descripció

A l'inici de la vall de Matamors hi ha el nucli rural de Sant Cebrià format per l'església, el cementiri i la casa senyorial de la Torre de Puijarnol.
L'edifici és de planta rectangular amb absis semicircular. La nau presenta la volta lleugerament apuntada i les parets llises enguixades. En època posterior, al costat nord de la nau, s'hi afegiren capelles, la sagristia i, als peus, el cor. Separen la nau i el presbiteri dos arcs decreixents. Una cornisa segueix tot el seu perímetre a l'alçada de l'inici de la volta. El campanar és situat a sobre la portalada. És de planta quadrada i té un sol pis, amb dos finestrals a les cares est i oest, i un a les cares nord i sud. La façana és llisa i presenta una porta adovellada i un rosetó.

## Història

Segons la butlla de Benet VII del 1017, el monestir de Banyoles tenia possessions al lloc de Podio Arnulphi o Puigarnolf, del comtat de Besalú. El 1248 el bisbe de Girona, Berenguer de Castellbisbal, va consagrar l'església com a parròquia del lloc. El 1426 hi havia dos altars, un era l'altar major i l'altre estava dedicat a Sant Pere. El 1703 consta en el llibre dels delmes del bisbat que els de Pujarnol corresponien als senyors Millàs de Madremanya i Campolier de Miànegues.

## Referències

* 1 2 3 «Sant Cebrià de Pujarnol». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 6 juliol 2017].
# Macabeu (Maspujols)

El Macabeu és una muntanya de 292 metres que es troba al municipi de Maspujols, a la comarca catalana del Baix Camp.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
Viccionari
# Banon (formatge)

El banon és un petit formatge francès procedent d'antigues receptes de les granges dels Alps de l'Alta Provença. El seu nom ve d'un petit poble recolzat a l'altiplà d'Albion entre Lure i el Ventor, als pujols estimats per Jean Giono. És un formatge a base de llet crua, de 6 a 7 cm de diàmetre i d'un centenar de grams. Ja era conegut en l'època romana. Una anècdota explica que l'emperador romà Antoní Pius va morir d'indigestió el 161 per haver-ne menjat massa. També era apreciat sobre les taules a l'edat mitjana i, al segle xix, als escriptors Jules Verne i Frédéric Mistral els agradava molt el seu sabor.

## Enllaços externs

* Banon al web dels formatges AOP Arxivat 2009-07-05 a Wayback Machine.
* Formatge de banon al Pays de Montbrun les Bains Arxivat 2010-12-10 a Wayback Machine.
* L'AOC de banon
# Serra de Bonaire

La Serra de Bonaire és una serra situada als municipis de Castellet i la Gornal a la comarca de l'Alt Penedès i Vilanova i la Geltrú a la del Garraf, amb una elevació màxima de 302 metres. Es troba entre el pla de les Palmeres i la Talaia, damunt de cal Baró.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ Carbonell i Virella, Vicenç. Noms de lloc de Vilanova i la Geltrú. Vilanova i la Geltrú: Institut d'Estudis Penedesencs, 2001, p. 38. ISBN 8486933773.
# Pedro Azara Nicolás

Pedro Azara Nicolás (Bois-Colombes, França, 1955) és un arquitecte francès. Doctor Arquitecte (1986). Professor associat de Teoria de l'Art a l'Escola de Disseny Elisava de Barcelona (1986-87). Professor associat d'Estètica a l'Escola d'Òptica de la Universitat Politècnica de Catalunya, Terrassa (1993-95). Professor titular d'Estètica a l'Escola Tècnica Superior d'Arquitectura de Barcelona (ETSAB) a temps complet (1987-). Cap de Secció (Secció d'Estètica) (1994-). Secretari del Departament de Composició Arquitectònica (1996-1999). Membre de la Junta de l'Escola Tècnica Superior d'Arquitectura de Barcelona (1994-), i de la Comissió de doctorat del Departament de Composició (1996-99). Comissari de diverses exposicons realitzades algunes d'elles al CCCB.

## Referències

* ↑ «Pedro Azara». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].
# Ludomir M Rogowski

Ludomir Michał Rogowski (Lublin (Polònia), 3 d'octubre, 1881 - Dubrovnik) (Croàcia), 13 de març, 1954), fou un compositor i director d'orquestra polonès.

## Biografia

Va estudiar composició amb Zygmunt Noskowski i Roman Statkowski a l'Institut de Música de Varsòvia, i direcció amb Emil Młynarski. Es va graduar el 1906, però va continuar els seus estudis el 1906-1907 al Conservatori Reial de Música de Leipzig, 1907-1908 a Munic, 1908-1909 a Roma i 1911-1912 a París.
Entre els anys 1909 i 1911 va dirigir una escola de música a Vílnius i va fundar una orquestra simfònica. En el període 1912–1914 va dirigir l'orquestra del Teatre Modern de Varsòvia. Durant la Primera Guerra Mundial va viure a París, on va compondre i va dirigir un cor. El 1921 va tornar a Varsòvia i el desembre de 1926 es va traslladar definitivament a Dubrovnik.

## Creativitat

L'obra de Ludomir Michał Rogowski inclou el postulat d'utilitzar la música popular com a font de creativitat musical. Pel que fa a l'estil, va proclamar que s'havien esgotat les possibilitats del sistema major-menor i va postular la introducció d'escales naturals creades com a resultat de la seqüència rítmica de quintes passes.

## Referències

* 1 2 3 4 Piotr Papla, Rogowski Ludomir Michał, [w:] Elżbieta Dziębowska (red.), Encyklopedia muzyczna PWM, wyd. I, t. 8 Pe–R część biograficzna, Kraków: PWM, 2004, s. 436-438, ISBN 83-224-0837-4
* ↑ Wojciech Tyluś, Ludomir Michał Rogowski – obywatel Dubrownika [online], CroLove [dostęp 2017-11-17].
* ↑ E. Wójtowicz, O związkach życia i dzieła w biografii artystycznej Ludomira Michała Rogowskiego, „Res Facta Nova”, 11 (20), Poznań 2010.
# Colom de Caiena

El colom de Caiena (Patagioenas cayennensis) és una espècie d'ocell de la família dels colúmbids (Columbidae) que habita sabanes, boscos clars i manglars de la zona Neotropical, des de Veracruz i Tabasco cap al sud per Amèrica Central i del Sud fins a l'oest i est de l'Equador, est del Perú, nord i est de Bolívia, el Paraguai, nord de l'Argentina i sud del Brasil.
# Serra de Güena

La Serra de Güena és una serra situada al municipi de Pratdip a la comarca del Baix Camp, amb una elevació màxima de 499 metres.

## Particularitats

És una continuació en sentit nord-oriental de la serra de Santa Marina. El Coll del Marqués separa aquesta serra del puig del Marqués.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Banoštor

Banoštor (Баноштор) és un poble de Sèrbia. Està situat en la municipalitat de Beočin, a la província de Voivodina. Tot i que el poble està situat geogràficament a Sirmia, forma part del districte de Bačka del Sud. El poble té majoria ètnica sèrbia i un total de 780 habitants (cens del 2002).

## Nom

El nom Banoštor significa monestir del "ban". Va rebre el nom pel monestir que hi va ser fundat durant el segle xii en aquest indret. El fundador del monestir va ser el fill del župan serbi Uroš I, que era un palatí del Regne d'Hongria, i que va governar sobre Sirmia del 1142 al 1163.
En serbi, el poble és conegut com a Banoštor (Баноштор) i en hongarès com a Bánmonostor.

## Història

Després de la invasió celta dels Balcans el 279 aC, els celtes es van assentar per tota Sèrbia. El seu assentament a Banoštor fou anomenat Malata. Posteriorment, el lloc fou conquerit pels romans al segle i aC i fou rebatejat com a Bononia. Els romans transformaren l'assentament en una fortalesa. Estava situada enfront d'Onagrinum, al Danubi, al país dels Iazigs i formava part de la província romana de Pannònia.
Fou estació de la V cohort de la V legió, i d'un esquadró de cavalleria dàlmata. Els emperadors romans van visitar Bononia per conduir un conjunt de legionaris. La legió romana anomenada Herkulia VI també va estar estacionada al poble. Hi havia dos altars religiosos prop de Bononia, un dedicat a Júpiter i l'altre dedicat a Neptú.
Molts serbis de la zona van ser executats al camp de concentració de Jasenovac (1941-1945) pel règim croat feixista de l'Ústaixa, aliat dels nazis durant la Segona Guerra Mundial.
# Serra de la Llampa

La Serra de la Llampa és una serra situada als municipis d'Avinyonet del Penedès a la comarca de l'Alt Penedès i d'Olivella a la del Garraf, amb una elevació màxima de 323 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ptilinop de pit violaci

El ptilinop de pit violaci (Ptilinopus viridis) és una espècie d'ocell de la família dels colúmbids (Columbidae) que habita els boscos de les Moluques meridionals, Raja Ampat, Nova Guinea, Yapen, Trobriand, illes Lihir, i Illes Salomó.

## Referències

* ↑ del Hoyo, Josep. All the birds of the world (en anglès). Barcelona: Lynx editions, 2020, p. 112. ISBN 978-84-16728-37-4.
# Colom senzill

El colom senzill (Patagioenas inornata) és una espècie d'ocell de la família dels colúmbids (Columbidae) que habita boscos i terres de conreu de les Grans Antilles.
# Elements de la narració d'un relat curt

Per poder crear o, bé, analitzar un relat curt, cal conèixer unes determinades bases analítiques a partir de determinats coneixements teòrics consolidats en diverses disciplines, en gran part, provinents de l'àmbit literari. Els següents elements són coneixements imprescindibles per poder crear o entendre qualsevol narració. Autors com en Jordi Sánchez Navarro i Lola Lapaz Castillo han recollit aquest conjunt de conceptes en el seu llibre ¿Cómo analizar la narración en un relato corto?

## La trama o argument

La trama o argument són el material que es presenta al lector ordenat pel discurs, conforme un punt de vista determinat. Tanmateix, la trama, en essència, és l'estructuració dels fets que van succeint durant la narració. No obstant això, hi ha qui diu que, per una banda, la trama és la manera de donar forma als fets narrats per convertir-los en una narració genuïna i, per una altra banda, es considera que la trama és el resultat de la narració que pot estar presentat de diverses maneres amb ordenacions ben diferenciades entre elles.
Així mateix, una trama pot estar estructurada en forma de faula o, bé en forma d'intriga. En la primera, els fets succeeixen de manera transparent i amb un ordre cronològic simple sense amagar res a l'espectador. La segona, en canvi, mostra la informació de manera que el lector senti que alguna cosa important està per descobrir i fa que el lector segueixi atent.

## Tipus de narrador

El narrador és qui ens explica la història. Pot ser de tres tipus diferents:

### Narrador autodiegètic

El narrador és el protagonista de la història i narra en primera persona.

### Narrador heterodiegètic

El narrador no apareix dins la història i narra en tercera persona.

### Narrador homodiegètic

El narrador és un personatge secundari de la història i narra en primera persona.

## Tipus de focalització

La focalització és la perspectiva amb què el narrador narra els fets. És a dir, estableix quin és el seu punt de vista.

### Focalització interna

El punt de vista és del narrador

### Focalització externa

El punt de vista és d'un narrador que exerceix d'espectador imaginari durant tota la narració. Aquest tipus de focalització permet observar l'acció, però no, per exemple, saber que està pensant un dels personatges.

### Focalització omniscient

El punt de vista és d'un narrador que esdevé com una mena de Déu totpoderós que tot ho veu. També se'n pot dir que no hi ha focalització.

## Temps

El temps intern de la història: època dels fets que es conten/duració dels fets que es conten, és a dir, temps que passa entre el principi i el final de la història.
L'ordre del discurs: cronològic (ordre lineal), retrospecció (l'acció torna arrere en el temps), anticipació (avancen elements).
# Serra del Fum

La Serra del Fum és una serra situada entre els municipis d'Alforja i de Riudecols a la comarca del Baix Camp, amb una elevació màxima de 605 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Colom rosat

El colom rosat (Nesoenas mayeri) és un colom, per tant un ocell de la família dels colúmbids (Columbidae) que habita els boscos de l'illa Maurici.

## Referències

* ↑ IUCN «Nesoenas mayeri:» (en anglès). BirdLife International: The IUCN Red List of Threatened Species 2018:, 07-08-2018. DOI: 10.2305/iucn.uk.2018-2.rlts.t22690392a131665077.en.